《刘谊夫见寄云溪之什用前韵》
宋代·郭印

身堕樊笼里，心游浦溆边。
晚风传牧笛，落日漾渔船。
山接无穷树，江连不尽天。
凭谁图此景，彷佛似斜川。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。